عراق کی گزشتہ تقریبا ایک صدی پر مبنی تاریخ بتاتی ہے کہ ۱۹۲۰ سے لے کر اب تک ایک دہائی بھی ایسی نہیں گزری جس میں وہ اندرونی یا بیرونی محاذ پر کسی جنگ میں مشغول نہ رہا ہو۔ تاہم اسی کی دہائی میں ایران کے خلاف اور نوے کی دہائی میں کویت کے خلاف براہ راست جنگ چھیڑنے، جبکہ کویت پر حملے کے جواب میں امریکہ اور خلیجی ممالک کی عراق کے خلاف جنگ، دو ہزار تین میں عراق پر امریکی حملے نے لاکھوں عراقیوں کو آگ و خون کی نذر کر دیا۔ اس پر مستزاد نور المالکی کے دور حکومت میں المہدی ملیشا،البدر فورس سمیت شیعہ و سنی ملیشاوں کے مابین فرقہ وارانہ قتل و غارت نے دھکتی آگ کو مزید بھڑکا دیا اور باقی رہی کسر القاعدہ، داعش اور دیگر مسلح عالمی گروہوں نے نکال لی۔